google/wiki40b huggingface dataset:
फूलों की घाटी राष्ट्रीय उद्यान

भौगोलिक स्थिति

यह उद्यान 87.50  किमी² क्षेत्र में फैला हुआ है।

इतिहास

किंवदंती है कि रामायण काल में हनुमान संजीवनी बूटी की खोज में इसी घाटी में पधारे थे। इस घाटी का पता सबसे पहले ब्रिटिश पर्वतारोही फ्रैंक एस स्मिथ (अंग्रेजी: Frank S Smith) और उनके साथी आर एल होल्डसवर्थ (अंग्रेजी: R.L.Holdsworth) ने लगाया था, जो संंयोग से 1931 में अपने कामेट पर्वत के अभियान से लौट रहे थे। इसकी बेइंतहा खूबसूरती से प्रभावित होकर स्मिथ 1937 में इस घाटी में वापस आये और, 1938 में “वैली ऑफ फ्लॉवर्स” नाम से एक किताब प्रकाशित करवायी। हिमाच्छादित पर्वतों से घिरा हुआ और फूलों की 500 से अधिक प्रजातियों से सजा हुआ यह क्षेत्र बागवानी विशेषज्ञों या फूल प्रेमियों के लिए एक विश्व प्रसिद्ध स्थल बन गया।

भ्रमण का बेहतर माैसम

फूलों की घाटी भ्रमण के लिये जुलाई, अगस्त व सितंबर के महीनों को सर्वोत्तम माना जाता है। सितंबर में ब्रह्मकमल खिलते हैं।

आवागमन

फूलों की घाटी तक पहुँचने के लिए चमोली जिले का अन्तिम बस अड्डा गोविन्दघाट 275 किमी दूर है। जोशीमठ से गोविन्दघाट की दूरी 19 किमी है। यहाँ से प्रवेश स्थल की दूरी लगभग 13 किमी है जहाँ से पर्यटक 3 किमी लम्बी व आधा किमी चौड़ी फूलों की घाटी में घूम सकते हैं।

पायी जाने वाली पुष्प प्रजातियॉं

नवम्बर से मई माह के मध्य घाटी सामान्यतः हिमाच्छादित रहती है। जुलाई एवं अगस्त माह के दौरान एल्पाइन जड़ी की छाल की पंखुडियों में रंग छिपे रहते हैं। यहाँ सामान्यतः पाये जाने वाले फूलों के पौधों में एनीमोन, जर्मेनियम, मार्श, गेंदा, प्रिभुला, पोटेन्टिला, जिउम, तारक, लिलियम, हिमालयी नीला पोस्त, बछनाग, डेलफिनियम, रानुनकुलस, कोरिडालिस, इन्डुला, सौसुरिया, कम्पानुला, पेडिक्युलरिस, मोरिना, इम्पेटिनस, बिस्टोरटा, लिगुलारिया, अनाफलिस, सैक्सिफागा, लोबिलिया, थर्मोपसिस, ट्रौलियस, एक्युलेगिया, कोडोनोपसिस, डैक्टाइलोरहिज्म, साइप्रिपेडियम, स्ट्राबेरी एवं रोडोडियोड्रान इत्यादि प्रमुख हैं।
जेफर्सन सिटी

जेफर्सन नगर संयुक्त राज्य अमेरीका के, मिज़ूरि (Misouri) राज्य की राजधानी है, जो मिज़ूरि नदी के दक्षिणी किनारे पर 625 फुट की ऊँचाई पर, सेंट लुई शहर से 110 मील पश्चिम स्थित है। स्थिति : 38डिग्री 38' उo अक्षांश तथा 92o 15' पo देशान्तर। इसका नाम अमरीका के तृतीय राष्ट्रपति टामस जेफर्सन की स्मृति में रखा गया है। यहाँ तीन प्रमुख सड़कों, मिज़ुरि पैसिफिक रेल मार्ग तथा वायु यातायात की सुविधाएँ उपलब्ध हैं। प्रदेश का यह राजनीतिक केंद्र होने के साथ ही व्यापार एवं उद्योग का भी बड़ा केंद्र है। यहाँ की प्रमुख उद्योग जूते, पोशाक, फर्निचर, ईटें, पुस्तकें तथा प्लास्टिक निर्माण के हैं। यहाँ अन्न, आटा, घी, दूध तथा तेल संबंधी व्यवसाय भी होते हैं।
यहाँ का 'स्टेट कैपिटोल' संगमरमर निर्मित भव्य भवन है। यहाँ 'स्टेट ऑफिस बिल्डिंग', 'एक्ज़ेक्यूटिव मैंशन' 'स्टेट हाइ-वे कमीशन', 'मिज़ुरि सुप्रीम कोर्ट' तथा अन्य भव्य भवन हैं। 1886 ईo में नीग्रो जाति के लिये स्थापित यहाँ का लिंकन विश्वविद्यालय विख्यात है। यहाँ की 'ला लाइब्रेरी' में देश के कानून संबंधी ग्रंथों आदि का सर्वोत्तम संग्रह है। इसके साथ ही सार्वजनिक पुस्तकालय तथा 'कोल काउंटी हिस्टॉरिकल सोसाइटी' भी हैं।
जेफर्सन नामक अन्य छोटे छोटे शहर आईओवा, विसकॉनसन, टेक्सैस आदि प्रदेशों में काउंटी केंद्रों के रूप में हैं। इसी नाम की एक छोटी नदी मॉर्न्टना प्रदेश में तथा एक पहाड़ ओरेगॉन प्रदेश में हैं।
फाल्गुन कृष्ण एकादशी

फाल्गुन कृष्ण एकादशी भारतीय पंचांग  के अनुसार बारहवें माह की छब्बीसवी तिथि है, वर्षान्त में अभी ४ तिथियाँ अवशिष्ट हैं।
दक्षिण शिलांग विधानसभा निर्वाचन क्षेत्र

दक्षिण शिलांग विधानसभा निर्वाचन क्षेत्र भारतीय राज्य मेघालय का एक विधानसभा क्षेत्र है। यहाँ से वर्तमान विधायक सनबोर शुल्लाई हैं।
डॉस

डॉस DOS :- वास्तव में एक प्रकार का सिस्टम सॉफ्टवेयर है जो कि कंप्यूटर हार्डवेयर और एप्लीकेशन सॉफ्टवेयर के बीच में इंटरफ़ेस का कार्य करता है। ये एक सिंगल यूजर ऑपरेटिंग सिस्टम है जो कि माइक्रो कंप्यूटर्स में उपयोग किया जाता था।
"डॉस"(DOS) का पूरा नाम डिस्क ऑपरेटिंग सिस्टम(Disc Operating System) है क्योंकि इस ऑपरेटिंग सिस्टम के ज्यादातर कमांड डिस्क(hard disc or floppy disc) से संबंधित होता था। इस प्रकार की ऑपरेटिंग सिस्टम विंडोज़ से पहले के सिस्टम में उपयोग किया जाता था।
बाजार में इसके दो संस्करण(version) प्रचलित था :-
1)MS-DOS
2)PC-DOS
"MS-DOS" माइक्रोसॉफ्ट कंपनी की थी, जबकि "PC-DOS", IBM कंपनी का है जिसका पूरा नाम पर्सनल कंप्यूटर डिस्क ऑपरेटिंग सिस्टम है। ज्यादातर संख्या में एमएस-डॉस संस्करण का ही उपयोग किया जाता था।
डॉस में मुख्य रूप से दो प्रकार की कमांड होते हैं :-
1) आंतरिक डॉस कमांड (Internal DOS Command)
2) बाह्य डॉस कमांड(External DOS Command)
1) आंतरिक डांस कमांड :- यह ऐसे डॉस कमांड होते हैं जो कंप्यूटर को स्विच ऑन करते ही कंप्यूटर बूटिंग के समय अपने आप ही कंप्यूटर में लोड हो जाते हैं और तब तक कंप्यूटर के मेमोरी में बने रहते हैं जब तक कंप्यूटर स्विच ऑफ ना हो जाए।
उदाहरण- Copy, Md, Rd, Cd, cls, date, time, Dir, prompt, Del,Echo आदि।
2) बाह्य डॉस कमांड :- यह छोटी-छोटी प्रोग्रामों में स्टोर रहते हैं और यह प्रोग्राम फ्लॉपी डिस्क या हार्ड डिस्क में उपस्थित रहता है। कोई कमांड तभी काम करता है जब उस कमांड के नाम की फाइल फ्लॉपी डिस्क और हार्ड डिस्क में उपस्थित रहता है अन्यथा यह "Bad Command" or "File Name" नाम की संदेश प्रदर्शित करता है।
उदाहरण- Compare,tree, diskcomp, sys, undelete, format,unformat, print,edit, backup, restore आदि। यह सब बायोडाटा कमांड के उदाहरण है।
इस तरह डॉस या डिस्क ऑपरेटिंग सिस्टम पुराने कंप्यूटर ऑपरेटिंग सिस्टम है जिसका उपयोग अब लगभग नहीं के बराबर किया जाता है क्योंकि अब ज्यादातर विंडोज, विंडोज एक्सपी, विंडोज 8, विंडोज 7.5, विंडोज 10, या अन्य प्रकार के ऑपरेटिंग सिस्टम का उपयोग किया जाता हैं।
अगलोड तीर्थ

गुजरात के महसाना में अगलोड स्थित यह चर्चित जैन तीर्थस्थल 151 सेमी. ऊंची भगवान वौपूज्यस्वामी की पदमासन मुद्रा में स्थापित प्रतिमा के लिए प्रसिद्ध है। मुख्य मंदिर के निकट मनीभद्रवीर मंदिर भी देखा जा सकता है। अदभुत वास्तुकारी का प्रतीक यह मंदिर सिदाना के लिए एक आदर्श स्थल है। मंदिर को गुजरात के सबसे लोकप्रिय मंदिरों में शुमार किया जाता है।
ऑङ्कोवाय़रस

ऑंकोवाय़रस, (अन्य वर्तनी ऑंकोवाइरस) एक विषाणु है जिसके द्वारा कैंसर हो सकता है। हेपेटाइटस बी और हेपेटाइटस सी दो मुख्य विशाणु है जो मानव कैंसर के साथ जुडे हुए हैं। तंबाकू उपयोग के बाद कैंसर का सबसे आम कारण विशाणु है।

इतिहास

सन १९०८ में ऑलफ़ बैंग और विल्हेल्म एलरमेन के प्रयोगों द्वारा यह सिद्ध हुआ कि कैंसर एक वाइरस से भी हो सकता है। इन्होने पहले यह बताया कि कैंसर कोशिका मुक्त अर्क से संचारित हो सकता है। बाद में सन १९१०-१९११ में पेय़ेटन राय़ुस के द्वारा इस सिद्धन्त कि पुष्टि की गई। इन्होने मुर्गियों में ठोस ट्यूमर की पुष्टि भी की। सन १९५० के शुरुआत में यह पता चला कि विशाणु कोशिकाओं से जीन और आनुवंशिक सामग्री को निकाला और जोड़ा भी जा सकता है। यह सुझाव दिया गया था कि इन नए जीनस को अगर कोशिकाओं में डाला जाए तो वे कैंसर का कारण बन सकता है। बहुत सारे वायरल ऑंकोजीन की खोज की गइ और कैंसर पैदा करने के लिए पहचान भी की गइ। हेपेटाइटस बी और हेपेटाइटस सी दो मुख्य विशाणु है जो मानव कैंसर के साथ जुडे हुए हैं। तंबाकू उपयोग के बाद कैंसर का सबसे आम कारण विशाणु है।
छंदोबद्ध उपन्यास

छंदोबद्ध उपन्यास एक प्रकार की कथात्मक कविता है जिसमें एक उपन्यास जैसे लम्बाई की कथा गद्य के बजाए कविता के माध्यम से की जाती है।
सारा खान

व्यक्तिगत जीवन

सारा खान एक सुन्नी मुस्लिम है।  उसकी बहन अयरा खान है। सारा का विवाह 2010 में बिग बॉस 4 में एक इस्लामी शादी समारोह में शिया मुस्लिम टीवी अभिनेता अली मर्चेंट से हुआ था, लेकिन 2011 में दो महीने बाद उन्हें तलाक दे दिया गया था।  जोड़े के दोस्तों ने कहा कि जोड़े को विवाह के लिए million 5 मिलियन (यूएस $ 70,000) का भुगतान किया गया था। रंगीन चैनल ने इनकार किया कि उसने उन्हें शादी के लिए भुगतान किया था और इसे अपनी व्यक्तिगत इच्छा कहा था।  तलाक के बाद उसने शादी को एक दुःस्वप्न कहा।  मर्चेंट ने रियलिटी शो सच का साम्ना के एक प्रकरण में कहा कि उन्होंने प्रचार के लिए शादी की थी और खान से शादी करना उनकी जिंदगी की सबसे बड़ी गलती थी।

टेलीविजन

खान ने एक मॉडल के रूप में अपना करियर शुरू किया। उन्होंने जून 2010 में शो छोड़ने तक पिछले 4 सालों से अंगद हसीजा के विपरीत मुख्य लीड में साधना के रूप में लोकप्रिय स्टार प्लस के शो सपना बाबुल का ... बिदाई (2007-2010) के साथ अभिनय किया और अभिनय किया। उसके चरित्र का अंत। 2010 में सारा ज़ी टीवी शो प्रीते से बांधी ये डोरी राम मिलयायी जोड़ी (2010-2012) में मोना के रूप में दिखाई दी जहां उन्होंने प्रियल गोर को बदल दिया।
2018 में, सारा एक हिंदी संगीत वीडियो तेरे जिस्म में अंगद हसीजा के साथ दिखाई दीं। सारा खान ने बाद में तीन और संगीत वीडियो ब्लैकहार्ट , ट्रेंड और बिस्मिल्लाह किया।
मियां मुहम्मद अफजल हयात

मियां मुहम्मद अफज़ल हयात, एक पाकिस्तानी राजनेता हैं, एवं पाकिस्तान के प्रांत पंजाब के पूर्व कार्यवाहक मुख्यमंत्री भी रह चुके हैं। वे १९९६ से १९९७ तक इस पद पर थे।
बिग बॉस 7

बिग बॉस 7 भारतीय वास्तविक कार्यक्रम है, जो बिग बॉस का 7वां संस्करण है। यह 15 सितम्बर 2013 से कलर्स पर शुरू हुआ। इसमें सलमान खान प्रस्तोता थे। वे इससे पहले भी बिग बॉस के पिछले तीन संस्करण में प्रस्तोता रह चुके हैं। यह कार्यक्रम कुल 15 सप्ताह (104 दिन) तक चला और 28 दिसम्बर 2013 को समाप्त हुआ। यह कार्यक्रम 15 सितम्बर से हर दिन रात को 9 बजे प्रसारित होता था।
इसमें गौहर खान को विजेता घोषित किया गया और तनिशा मुखर्जी दूसरे स्थान पर रहीं।

विषय

बिग बॉस का यह घर दो अलग अलग विषय में बना हुआ है। जिसमें एक भाग को स्वर्ग और दूसरे भाग को नर्क कहते हैं। स्वर्ग वाला हिस्सा बहुत अच्छा होता है और बहुत आराम से रहने लायक होता है। वहीं नर्क में बहता हुआ पानी और कई तरह की परेशानी होती है। इसके बारे में घर के रहने वालों को शुरुवात के ही रात को पता चलता है। इसमें किसी भी सीमा के उस पार जाने की अनुमति नहीं होती है और केवल खाना आदि सामान ही एक दूसरे को वे लोग भेज सकते हैं। 31 दिन के बाद नर्क वाला हिस्सा हटा दिया गया और सभी घर के लोग स्वर्ग वाले हिस्से में आ गए।

प्रसारण

इसका प्रसारण भारत में कलर्स पर 15 सितम्बर 2013 से शुरू हुआ। वहीं इसका प्रसारण पाकिस्तान में अरे डिजिटल पर 21 सितम्बर 2013 व ब्रिटेन में इसका प्रसारण 15 सितम्बर 2013 से शुरू हुआ।
राजिम कुंभ

राजिम कुम्भ को प्रति वर्ष होने वाले कुम्भ के नाम से भी जाना जाता है, किंतु अब वर्ष 2019 से छत्तीसगढ़ में कांग्रेस की शासन आते ही, सरकार ने पुनः राजिम पुन्नी मेला महोत्सव मनाने का निर्णय लिया है। कुछ वर्ष पहले यह एक मेले का स्वरुप था यहाँ प्रतिवर्ष माघ पूर्णिमा से महाशिवरात्रि तक पंद्रह दिनों का मेला लगता है 
राजिम तीन नदियों का संगम है इसलिए इसे त्रिवेणी संगम भी कहा जाता है, यह मुख्य रूप से तीन नदिया बहती है, जिनके नाम क्रमश महानदी, पैरी नदी तथा सोढुर नदी है, राजिम तीन नदियों का संगम स्थल है, संगम स्थल पर कुलेश्वर महादेव जी विराजमान है, वर्ष २००१ से राजिम मेले को राजीव लोचन महोत्सव के रूप में मनाया जाता था, २००५ से इसे कुम्भ के रूप में मनाया जाता रहा था, और अब 2019 से राजिम पुन्नी मेला महोत्सव मनाया जाएगा। यह आयोजन छत्तीसगढ़ शासन संस्कृति विभाग, एवम स्थानीय आयोजन समिति के सहयोग से होता है,मेला की शुरुआत कल्पवाश से होती है पखवाड़े भर पहले से श्रद्धालु पंचकोशी यात्रा प्रारंभ कर देते है पंचकोशी यात्रा में श्रद्धालु पटेश्वर, फिंगेश्वर, ब्रम्हनेश्वर, कोपेश्वर तथा चम्पेश्वर नाथ के पैदल भ्रमण कर दर्शन करते है तथा धुनी रमाते है, १०१ कि॰मी॰ की यात्रा का समापन होता है और माघ पूर्णिमा से कुम्भ का आगाज होता है, राजिम कुम्भ में विभिन्न जगहों से हजारो साधू संतो का आगमन होता है, प्रतिवर्ष हजारो के संख्या में नागा साधू, संत आदि आते है, तथा शाही स्नान तथा संत समागम में भाग लेते है, प्रतिवर्ष होने वाले इस महाकुम्भ में विभिन्न राज्यों से लाखो की संख्या में लोग आते है,और भगवान श्री राजीव लोचन, तथा श्री कुलेश्वर नाथ महादेव जी के दर्शन करते है, और अपना जीवन धन्य मानते है, लोगो में मान्यता है की भनवान जगन्नाथपुरी जी की यात्रा तब तक पूरी नही मानी जाती जब तक भगवान श्री राजीव लोचन तथा श्री कुलेश्वर नाथ के दर्शन नहीं कर लिए जाते, राजिम कुम्भ का अंचल में अपना एक विशेष महत्व है।
राजिम अपने आप में एक विशेष महत्व रखने वाला एक छोटा सा शहर है राजिम गरियाबंद जिले का एक तहसील है प्राचीन समय से राजिम अपने पुरातत्वो और प्राचीन सभ्यताओ के लिए प्रसिद्द है राजिम मुख्य रूप से भगवान श्री राजीव लोचन जी के मंदिर के कारण प्रसिद्द है। राजिम का यह मंदिर आठवीं शताब्दी का है। यहाँ कुलेश्वर महादेव जी का भी मंदिर है। जो संगम स्थल पर विराजमान है। राजिम कुम्भ का मेला प्रतिवर्ष माघ पूर्णिमा से शिवरात्रि तक चलता है। इस दौरान प्रशासन द्वारा विविध सांस्कृतिक व् धार्मिक आयोजन आदि होते रहते है।
वित्तीय विश्लेषक

वित्तीय विश्लेषक बाहरी या आंतरिक ग्राहकों के लिए एक मुख्य भाग के रूप में वित्तीय विश्लेषण का कार्य करता है।

कार्य

किसी भी वित्तीय विश्लेषक का कार्य परंपरागत रूप से किसी भी बाजार का किसी वस्तु को बेचने हेतु सामरिक मूल्यांकन और निवेश के लिए विश्लेषण आदि करना कार्यों में शामिल है। इसका सबसे बड़ा लाभ कंपनी का होता है। कोई भी कंपनी इनके द्वारा किए गए विश्लेषण के द्वारा अपने उत्पाद में बदलाव करती है और मूल्य आदि में भी बदलाव करती है। इसके द्वारा नए उत्पाद को लाना या कोई पुराना उत्पाद को हटाना भी शामिल है।
प्रमुख

प्रमुख का अर्थ विशेष है।
अली जान ओरकज़ई

वे एक पाकिस्तानी राजनेता और पाकिस्तान के प्रांत, ख़ैबर पख़्तूनख़्वा के पूर्व राज्यपाल थे।
सफ़ेद बाजरा

सफ़ेद बाजरा वनस्पति भाषा में इसका नाम एचिनोच्लोया फ्रुमेंतासा Echinochloa frumentacea है, भारत, पाकिस्तान, नेपाल में उन क्षेत्रों में उगाया जाता है जहा पर चावल नही उगाया जा सकता हो
करन सिंह ग्रोवर

प्रारंभिक जीवन

करन अम्बाला, हरियाणा के एक पंजाबी सिख परिवार के सदस्य है। करन का जन्म २३ फरवरी १९८२ को नई दिल्ली , भारत में हुआ था पर बाद में उनका परिवार सऊदी अरब चला गया और वह बारह साल तक वहीँ रहे। उनका बचपन और स्कूली शिक्षा दम्मम,सऊदी अरब में बीता। उनकी स्कूली शिक्षा इंटरनेशनल इंडियन स्कूल ऑफ दम्मम (International Indian School of Dammam) में हुई। सऊदी अरब में अपने कॉलेज के दिनों में उनका थाउसंड डेसिबल (Thousand Decibal) नाम का एक बैंड था। सन् २००० में वे मुंबई वापस चले गए और वहां उन्होंने होटल मेनेजमेंट में IHM मुंबई, दादर केटरिंग कॉलेज से डिग्री प्राप्त की।
 अपनी डिग्री पूरी करने के बाद करन ओमान में मस्कट चले गए जहां पर उनका परिवार था और वहां शेरेटन होटल (Sheraton Hotel) में उन्होंने विपणन अधिकारी के रूप में एक साल काम किया। बाद में उन्होंने भारत वापस आकर अभिनय में करियर बनाने की कोशिश की और २००४ में ग्लैडरैग्स मेगा मॉडल मैनहंट (Gladrags Mega Model Manhunt) प्रतियोगिता में भाग लिया। उन्होंने अभिनय की शुरुआत एमटीवी इंडिया मे बालाजी टेलीफिल्म्स के लिये, कितनी मस्त है ज़िंदगी के साथ की जिसके लिए उन्हें राष्ट्रव्यापी टेलेंट हंट (talent hunt) मॆ चुनाया गया था। वर्तमान में करन के माता, पिता और भाई दिल्ली में रहते हैं। जसकरन सिंह जिन्होंने मिले जब हम तुम में उदय की भूमिका निभाई है वो करन के वास्तविक जीवन मे चचेरे भाई है।

निजी जीवन

पहले २००५ से २००६ के मध्य तक वे भारतीय टेलीविजन अभिनेत्री बरखा बिष्ट के साथ थे जो कि  कितनी मस्त है ज़िंदगी में उनकी सह कलाकार थी। उनकी सगाई भी हो गयी थी पर २००६ के मध्य में उनमे दरार आ गयी। अप्रैल २००७ में उन्होंने लोकप्रिय टीवी अभिनेत्री श्रद्धा निगम के साथ डेटिंग शुरू की। २ दिसम्बर २००८ मे इन दोनों ने गोवा के एक गुरुद्वारे में शादी कर ली। यह समांरोह एक व्यक्तिगत मामला था। विवाह १० महीने बाद तलाक में समाप्त हो गया। ग्रोवर ने शादी कर ली जेनिफर विंगेट , पर ९ अप्रैल २०१२ लेकिन जोड़ी २०१४ में अलग हो गई। ग्रोवर ने शादी अभिनेत्री बिपाशा बसु से ३० अप्रैल २०१६ को। ग्रोवर स्वास्थ्य को लेकर बहुत जागरूक है और व्यायामशाला में नियमित रूप से काफी अभ्यास करते है। उन्हे टैटू बहुत पसंद है और उनके शरीर पर बहुत सी टैटूज है। ग्रोवर ने कहा है कि वह है धार्मिक नहीं, बल्कि आध्यात्मिक है, और वह एक फिटनेस उत्साही है।

टेलीविजन करियर

टेलीविजन में अभिनय के पहले उन्होंने मॉडलिंग (Modeling), रैंप शो (Ramp shows), विज्ञापन और यहां तक एक रेडियो शो का आयोजन जैसे कार्य किये। बाद में उन्होंने 2004 में ग्लैडरैग्स मेगा मॉडल मैनहंट प्रतियोगिता (Gladrags Mega Model Manhunt Contest) में प्रवेश लिया और अंत में 'सर्वाधिक लोकप्रिय मॉडल' के लिए पुरस्कार हासिल किया। 

उसके बाद वह बालाजी टेलेफिल्म्स द्वारा एक राष्ट्रव्यापी प्रतिभा खोज प्रतियोगिता के माध्यम से पांच अन्य लोगों के साथ, एमटीवी के एक शो कितनी मस्त है ज़िंदगी मे पात्र के लिए चुने गए। इसके बाद प्रिंसेस डौली और उसका मेजिक बैग  और अंततः कसौटी जिंदगी की में एक नकारात्मक भूमिका में अभिनय किया। उसके बाद उन्होंने सहारा वन पर सोलह सिंगार और सीआईडी (CID) मे छोटे किरदार और परिवार मे काम किया। उसके बाद उन्होंने दिल मिल गए मे डॉ॰ अरमान मलिक की भूमिका की जिसने उन्हें एक प्रसिद्ध अभिनेता के रूप मे उभारा। उन्होंने स्टार वन के यथार्थ टेलीविजन शो जरा नच के दिखा कार्यक्रम को प्रस्तुत किया। नृत्य के यथार्थ शो झलक दिखला जा सीज़न 3 मे वह द्वितीय स्थान पर रहे। वर्तमान में वह कलर्स टीवी पर आईडिया रॉक्स इंडिया (Idea Rocks India) कार्यक्रम प्रस्तुत कर रहे है।
पाँचगाछी

पाँचगाछी नेपालके मेची अंचलके झापा जिला का एक गाँव विकास समिति है।
याह्या बौशकी से मार्ग

नाम

यह सड़क एक शहीद याह्या बौशकी नाम के नाम से जानी जाती है, जो 1935 में टक में पैदा हुई थी और 28 दिसंबर, 1960 को कुंजी में सम्मान के क्षेत्र में गिर गई।
वह खेचन के पहाड़ों में औथ के ज़ौउ ऑर्क में थला ओफ़ेला गाँव का मूल निवासी है।
याहिया बौशकी स्वतंत्रता के अल्जीरियाई युद्ध के दौरान ऐतिहासिक IV क्षेत्र में नेशनल लिबरेशन फ्रंट (FLN) और नेशनल लिबरेशन आर्मी (NLA) के राजनीतिक आयुक्त थे।
उन्होंने लबेड़िया से लबडेरिया के पास कबिदे के पास को लारबा के पास से पार किया।

स्थान

टक के शहर में जीन कॉलोना डी'ऑर्नानो की सड़क का नाम अल्जीरिया की स्वतंत्रता के बाद याहिया बुस्चकी की सड़क के रूप में बदल दिया गया था।
यह सड़क उत्तर में लुई पाश्चर एवेन्यू में शुरू हुई जो थेनिया के अस्पताल के पास चलती थी।
रूए चार्ल्स लावेर्गी ने इस सड़क को थोनिया के दरबार के पास बीच में काट दिया।
यह दक्षिण की ओर समाप्त हो गया और एक सीढ़ी से थायोनिया स्टेशन की ओर बढ़ रहा था।
आदिम हिन्द-ईरानी भाषा

आदिम हिन्द-ईरानी भाषा वह लुप्त भाषा थी जो हिन्द-ईरानी भाषा परिवार की सभी भाषाओँ की जननी थी, जिनमें संस्कृत, हिन्दी, कश्मीरी, सिन्धी, पंजाबी, असमिया, अवस्ताई, फ़ारसी, पश्तो, बलोची और कुर्दी भाषाएँ शामिल हैं। यह हिन्द-यूरोपी भाषा परिवार की एक भाषा थी और इस से ही हिन्द-ईरानी भाषा शाखा शुरू हुई। अनुमान किया जाता है के इसे बोलने वाले आदिम-हिन्दी-ईरानी लोग 2500 ईसा-पूर्व के आसपास के दौर में रहते थे।
देव गोत्र

देव गोत्र एक जाट गोत्र है।
तंजौर विमानक्षेत्र

तंजौर विमानक्षेत्र भारत के तंजौर शहर में स्थित हवाई अड्डा है। इसका ICAO कोड है: VOTJ, और IATA कोड है:। यह नागरिक हवाई अड्डा है। यहाँ कस्टम विभाग नहीं है। यहाँ की उड़ान पट्टी पेव्ड है, इसकी लंबाई ६१०० फुट है और यहाँ की अवतरण प्रणाली यांत्रिक नहीं है।
इय्यरकोन कालिकाम

इय्यरकोन कालिकाम नायनमार तमिल नाडु में सन्त था।
बासूदेब दासगुप्ता

बासुदेब दासगुप्ता (३१-१२-१९३८---३१-८-२००५) बांग्ला सहित्य के भुखी पीढी आन्दोलन के प्रख्यात कहानीकार एवम उपन्यास लेखक थे। १९६५ में प्रकाशित उनके रन्धनशाला कहानी को बंग्ला साहित्य का क्लासिक माना जाता है।
गाम्बिया नदी

गाम्बिया नदी, अफ़्रीका की एक प्रमुख नदी है, जो उत्तरी गिनी के फ़ोटा जालोन (Fouta Djallon) पठार से निकलकर १,१३० किमी पश्चिम में बहती हुई अंध महासागर में गिरती है। इस नदी का आधा भाग नौकायन के योग्य है।
यह नदी प्रमुखतः गाम्बिया नामक देश के नाम से जानी जाती है जो अफ़्रीकी मुख्यभूमि पर सबसे छोटा देश है और इस देश में नदी के निचले बहाव का आधा भाग और दो किनारे पड़ते हैं।
फ़ोटा जालोन से आगे बढ़ते हुए यह नदी उत्तर-पश्चिम में बहती हुई सेनेगल के टांबाकौन्डा प्रांत में प्रवेश करती है, जहाँ यह निओकोलो-कोबा राष्ट्रीय उद्यान (Parc National du Niokolo Koba) से बहती हुई निकलती है और फिर नीरी को और कोलोउन्तोउ नदियाँ इसमें मिलती हैं और फिर यह नदी गाम्बिया में फाटोटो नामक स्थान पर प्रवेश करती है। इस बिन्दू के बाद नदी आमतौर पर पश्चिम की ओर ही बहती है, लेकिन घुमावदार मार्ग से होती हुई यह महासागर में मिलने के स्थान पर लगभग १० किमी चौड़ी हो जाती है।
नदी के मुहाने पर जुफुरे नामक स्थान पर स्थित, जेम्स द्वीप, एक यूनेस्को विश्व धरोहर स्थल है। यह स्थान दास-व्यापार के लिए प्रयुक्त किया जाता था।
अंजली भारती

प्रमुख कृतियाँ

अंजली भारती का पहला उपन्यास "घर-परिवार और रिश्ते" है, जिसे पहले सावित्री प्रकाशन और फिर बाद में आत्माराम एंड संस ने प्रकाशित किया।। उनके उपन्यास "स्वयंसिद्धा" को आत्माराम एण्ड सन्स ने मई ०२, २००७ को प्रकाशित किया था। यह उस स्त्री की कहानी है जिससे उसके अपनों ने ही सब कुछ छीन लिया था, उसने वह कुछ वापस पाया। पर अन्त में लगा कि सब कुछ पाकर भी कहीं कुछ शून्य है। वह शून्य जो समय के बीत जाने पर भी ज्यों का त्यों खड़ा है लेकिन मान है जो खड़ा है कि अपनी सामर्थ्य भर जीवन को जीया जाय।
इसके अलावा उनकी कुछ और महत्त्वपूर्ण कृतियाँ क्रमश: "नाभि-मुद्रा-योग","दहक",,"भारत तिब्बत चीन सामायिक चर्चा"आदि है।
ब्रिक्स कंटिंजेंट रिज़र्व अरेंजमेंट

ब्रिक्स कंटिंजेंट रिज़र्व अरेंजमेंट ब्रिक्स देशों द्वारा स्थापित एक कोष है जिसे आकस्मिक आर्थिक विपत्तियों से बचने के लिए बनाया गया है। इसकी स्थापना 2014 के ब्रिक्स सम्मेलन में की गई।
इसका शुरूआती आकार 100 अरब अमरीकी डॉलर होगा। इस व्यवस्था का आमतौर पर सकारात्मक प्रभाव पड़ेगा, यह सदस्य देशों की अल्पकालिक नकदी समस्याएं दूर करने में मदद करेगा, ब्रिक्स देशों में सहयोग प्रोत्साहित करेगा और वैश्विक वित्तीय सुरक्षा तंत्र मजबूत करेगा और मौजूदा अंतर्राष्ट्रीय प्रंबंधो में पूरक बनेगा। यह समझौता एक ऐसी रूपरेखा प्रस्तुत करेगा जिसमें नकदी के आदान-प्रदान का प्रावधान होगा। इसके जरिये अल्पकालिक अदायगी दबाव संतुलन की स्थिति से निपटा जा सकेगा।
पौष शुक्ल अष्टमी

पौष शुक्ल अष्टमी भारतीय पंचांग  के अनुसार दसवें माह की आठवी तिथि है, वर्षान्त में अभी ८२ तिथियाँ अवशिष्ट हैं।
वायु यातायात सेवा

संचार

संचार सेवा में विमान के पायलट और भूमि पर ए.टी.सी अधिकारियों के बीच के वार्तालाप आदि आते हैं।

नौवहन

नौवहन सेवा में किसी विमान को रास्ता बताना, एवं तय करना आता है।

दिक्चालन

दिक्चालन में वायु क्षेत्र में उपस्थित किसी भी वायुयान आदि पर नजर रखना, पता करना वगैरह आते हैं।
सोफिया वरगारा

प्रारंभिक जीवन

वरगारा का जन्म बारान्किया के एक रोमन कैथोलिक परिवार में हुअा। उनकी माँ के साथ, मार्गरीटा वरगारा डी वरगारा, एक गृहिणी थी, और उनके पिता, हूलियो एनरिक वरगारा रोबायो मांस उद्योग के लिए एक मवेशी थे। वरगाराा शुरू में दंत चिकित्सा के अध्ययन के तीन साल  [[कोलम्बिया]] में एक विश्वविद्यालय में गयी, लेकिन  डिग्री मिलने से दो सेमेस्टर पेहले, मॉडलिंग के अवसरों के चलते उन्होने पढाई छोड़ दी। वह बाद में स्थानांतरित करने के लिए मियामी, फ्लोरिडा, छोड़ने के पीछे अशांति कोलम्बिया में, जहां उसके बड़े भाई राफेल हत्या कर दी गई थी में 1998 के दौरान अपहरण करने का प्रयास है। उसके चचेरे भाई और अपनाया बहन, सैंड्रा, यह भी एक टेलीविजन अभिनेत्री संयुक्त राज्य अमेरिका में.
इलेक्ट्रॉनिक दोलक

इलेक्ट्रॉनिक दोलक  वह इलेक्ट्रॉनिक युक्ति है जो आवर्ती इलेक्टानिक संकेत उत्पन्न करती है। प्रायः ये संकेत साइन तरंग या वर्ग तरंग के होते हैं।
निम्न आवृत्ति दोलक वह इलेक्ट्रॉनिक युक्ति होती है, जिसमें प्रत्यावर्ती धारा का उत्पादन होता है। ये धारा २० हर्ट्ज़ से कम आवृत्ति वाली होती है।

इलेक्ट्रॉनिक दोलक के प्रकार

इलेक्ट्रॉनिक दोलक दो मुख्य प्रकार के होते हैं: हार्मोनिक दोलक एवं रिलैक्सेशन दोलक।
१८४५ ईसा पूर्व

१८४५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८४५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
निकोलस पाऊसिन

निकोलस पाऊसिन फ्रांस के महान चित्रकार हैं |
रोहिलखंड

इतिहास

रुहेलखंड की स्थापना अली मुहम्मद खां  द्वारा की गयी थी , जिसकी पहली राजधानी आँवला  ( बरेली ) थी, जबकि बाद में इसकी राजधानी रामपुर बन गयी थी | रुहेलखंड का इलाका हिमालय की ट्राई में गंगा तट  से कुमाऊं की पहाड़ी तक फैला हुआ अत्यंत उपजाऊं क्षेत्र था | रुहेलों का अवध, दिल्ली और जाटों से लगातार संघर्ष होता रहता था |बाहरी आक्रमो से बचने के लिए रुहेलों का नेत्ता रहमत खां  ने बाद में अवध के नवाब वजीर से संधि किया और बदले में 40 लाख रुपया देना स्वीकार किया | 

      1773 में मराठों  ने जब रुहेलों पर आक्रमण किया तब अवध के नवाब अंग्रेजी सेना ( 1765 की अलाहबाद की संधि के बाद अवध के नवाब सुजाउद्दौला के पास अंग्रेजी सैनिक ही थी ) की मदद से मराठों  को खदेड़ दिया , परन्तु बाद में रुहेलों ने अवध के नवाब को धनराशि देने से इंकार कर दिया जिसके कारण अवध के नवाब सुजाउद्दौला ने ब्रिटिश सैनिक के साथ मिलकर रुहेलों पर आक्रमण कर दिया | अप्रैल , 1774 में मीरांपुरकटरा के युद्ध में रुहेल नेता हाफिज रहमत खां  लड़ते हुआ मारा गया , जिसके बाद रुहेलों को निर्वासित कर रामपुर को छोड़कर समस्त क्षेत्र अवध के नवाब सुजाउद्दौला को दे दिया गया | ईस्ट इंडिया कंपनी ने हाफिज रहमत खां  के मरने के बाद उसके पुत्र फैजुल्ला खां को रामपुर का शासक बनाया | Mukesh Lal Sir
२०३२ ईसा पूर्व

२०३२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०३२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।